รักจัง

รักจัง (The Memory) ภาพยนตร์รักโรแมนติก-คอมเมดี้  เป็นผลงานลำดับที่สี่ของเหมันต์ เชตมี ต่อจากเรื่อง ปอบ หวีด สยอง , Sexphone คลื่นเหงา สาวข้างบ้าน และ พันธุ์เอ็กซ์ เด็กสุดขั้ว  นำแสดงโดย ฟิล์ม รัฐภูมิ และ พอลล่า เทเลอร์ ร่วมด้วย โปงลางสะออน เข้าฉายเมื่อวันที่ 1 มิถุนายน พ.ศ. 2549 และได้รับการตอบรับในเชิงบวกและเชิงลบ แต่เนื่องจากแฟนคลับของทั้งฟิล์ม, พอลล่า และ โปงลางสะออน เข้าไปอุดหนุ่นกันส่วนมาก จึงทำให้หนังทำรายได้ตลอดการเข้าฉายไปกว่า 52 ล้านบาท

**เนื้อเรื่องย่อ**
รักจัง บอกเล่าเรื่องราวความรักของ ฟิล์ม (รัฐภูมิ โตคงทรัพย์)  นักร้องซูปเปอร์สตาร์ชื่อดัง  กับ จ๋า (พอลล่า เทเลอร์) ปาปารัสซี่สาว ที่ตามถ่ายภาพฟิล์มถึงอำเภอปาย เพื่อเอาไปขายให้กับสำนักพิมพ์ แต่แล้วฟิล์มก็เกิดอุบัติเหตุระหว่างเดินทาง รถของฟิล์มตกเขาจนทำให้ฟิล์มความจำเสื่อม แต่ฟิล์มได้รับความช่วยเหลือจาก ลอซู (อื้ด โปงลางสะออน) โดยมี อาล่า (ลาล่า โปงลางสะออน) และอาลู่  (ลูลู่ โปงลางสะออน) 
และเมื่อจ๋าเจอฟิล์มอีกครั้งและได้รู้ว่าฟิล์มความจำเสื่อม จ๋าจึงได้โอกาสสร้างข่าวเพื่อขายให้กับสำนักพิมพ์ แต่เมื่อจ๋ารู้จักฟิล์มมากเท่าไหร่ ก็ยิ่งทำให้ความรู้สึกของเธอกับฟิล์มนั้นเปลี่ยนไป แต่เมื่อความจำของฟิล์มกลับคืนมา จึงทำให้ฟิล์มหลงลืมความทรงจำระหว่างเขากับจ๋า จนเหลือเพียงความทรงจำที่เลือนลาง ที่รอคอยวันที่ความทรงจำเหล่านั้น กลับคืนมา

**ข้อมูลจำเพาะ**
 แนว : แนว : รัก / ตลก / ดราม่า- ชื่อภาษาอังกฤษ : The Memory- ความยาว : 105 นาที- กำหนดฉาย : 1 มิถุนายน 2549

**เกร็ดหนัง**
 โครงเรื่องมาจาก ภัทธิรา ปาลวัฒน์วิไชย โปรดิวเซอร์เรื่อง Sexphone คลื่นเหงา สาวข้างบ้าน ต้องการทำภาพยนตร์รักระหว่างคนมีชื่อเสียงกับสาวปาปารัสซี่ จึงมีการพัฒนาเป็นบทภาพยนตร์โดย ณหรรษา สุนทรพจน์ ซึ่งเป็นผู้เขียนบท Sexphone คลื่นเหงา สาวข้างบ้าน เช่นกัน- สถานที่ถ่ายทำหลักในเรื่อง คือ ภาคเหนือของประเทศไทย ได้แก่ หมู่บ้านชาวเขาบ้านลุกข้าวหลาม อำเภอปางมะผ้า จังหวัดแม่ฮ่องสอน หมู่บ้านชาวเขาไทยภู อ.ปาย จ.แม่ฮ่องสอน และ กิ่วแม่ปาน, น้ำตกผาดอกเสี้ยว (น้ำตกรักจัง) ดอยอินทนนท์ อำเภอจอมทอง จ.เชียงใหม่- หนังถ่ายด้วยกล้องระบบ Hi-Definition- รายได้เปิดตัว 4 วันแรก 17 กว่าล้านบาท

**รายละเอียดงานสร้าง**
 จัดจำหน่าย : อาร์เอส.ฟิล์ม - ดำเนินงานสร้าง  : อาวอง- ผู้กำกับภาพยนตร์ :  เหมันต์ เชตมี- อำนวยการสร้าง : เกรียงไกร เชษฐโชติศักดิ์, สุรชัย เชษฐโชติศักดิ์ - ดูแลงานสร้าง  :  ภัทธิรา ปาลวัฒน์วิไชย, จันทิมา เลียวศิริกุล, มณฑล อารยางกูร- บทภาพยนตร์  :  ณหรรษา สุนทรพจน์, ก้องเกียรติ โขมศิริ- กำกับภาพ  :  เรืองวิทย์ รามสูต- ลำดับภาพ  :  สุทธิพร ทับทิม- ออกแบบงานสร้าง : ดุสิต ญาปากะวงศ์- ออกแบบเครื่องแต่งกาย : วรธน กฤษณะกลิน- ดนตรีประกอบ  :  บานาน่า โบ๊ต

**นักแสดงนำ**
 รัฐภูมิ โตคงทรัพย์  (ฟิล์ม) : ฟิล์ม- พอลล่า เทเลอร์  : จ๋า - สมพงษ์ คุนาประถม  (อี๊ด โปงลางสะออน) : ลอซู- ขวัญนภา เรืองศรี (ลาล่า โปงลางสะออน) : อาล่า - ดวงฤดี บุญบำรุง  (ลูลู่ โปงลางสะออน)  : อาลู่- กัญติยา เอี่ยมสำอาง : แต้ว- เพ็ญพร ไพทูตย์ : ส้ม- เชษฐวุฒิ วัชรคุณ : นายทหาร

**รางวัล**
รักจัง ได้รับรางวัล "ถ่ายภาพยอดเยี่ยม" (เรืองวิทย์ รามสูต) จากงานประกาศผลรางวัลภาพยนตร์แห่งชาติ สุพรรณหงส์ ครั้งที่ 16 ประจำปี พ.ศ. 2549 

**เพลงประกอบภาพยนตร์**
 VCD Karaoke
#ที่เดิม : ฟิล์ม รัฐภูมิ
#ที่เดิม : เอมมารี่
#Scoop เบื้องหลัง : รักจัง
#Special Scoop : รักจัง
#Trailer รักจัง
#Bonus Track :
#*Please (ขอร้อง) : ฟิล์ม รัฐภูมิ (on air version)

**ดีวีดี**
 รักจัง: Collector's Edition (2 Disc)
#Video Format : Widescreen 16:9 (Anamophic)
#Audio Format : THAI: Dolby Digital 5.1, THAI: Dolby Surround 2.0, เสียงบรรยายพิเศษโดยผู้กำกับ
#Subtitles : คำบรรยายไทยทดแนการได้ยิน
#Special Features - Disc 1
#ภาพประกอบเพลง "ที่เดิม"
#Trailers
*Disc 2
#Video Commentary with Multi-Angle - บทสัมภาษณ์นักแสดงและผู้กำกับที่สามารถเลืกมุมกล้องได้
#Deleted Scenes - ฉากรักที่หายไปละฉากเด็ดที่หลายคนตั้งตาคอย
#Photo Gallery - ภาพความประทับใจในฉากของภาพยนตร์
#DVD-Rom Feature: Flash Game พาอาหลง ลงดอย

**อ้างอิง**
  www.deawdvd.com date=2008-05-16   ข้อมูลภาพ - รายละเอียด รักจัง: Collector's Edition (2 Disc)

**แหล่งข้อมูลอื่น ๆ**
  www.pantip.com ข้อมูลบนเว็บ พันทิปดอตคอม - title=รักจัง (2006)

หมวดหมู่:ภาพยนตร์ไทยที่ออกฉายในปี พ.ศ. 2549
หมวดหมู่:ภาพยนตร์รักไทย
หมวดหมู่:ภาพยนตร์ที่กำกับโดย เหมันต์ เชตมี
หมวดหมู่:ภาพยนตร์ที่มีฉากในจังหวัดแม่ฮ่องสอน
หมวดหมู่:ภาพยนตร์โดยอาร์เอสฟิล์ม